Hólmar Örn Eyjólfsson er 29 ára gamall varnaður sem hefur spilað 12 A-landsleiki fyrir Ísland . Mynd / Youtube / KSÍ Íslenska handboltalandsliðið er ekki eina A-landsliðs Íslands sem er að spila í dag því karlalandsliðið í fótbolta mætir Kanada í kvöld í vináttulandsleik sem verður spilaður í Los Angeles í Bandaríkjunum . Ómars Smárason , fjölmiðlafulltrúi KSÍ , ræddi við Hólmar Örn Eyjólfsson fyrir leikinn en þetta er fyrri leikurinn af tveimur í ferðinni . „ Ferðalagið gekk vel en þetta er smá ferðalag og það tekur smá tíma að ná því úr sér , tímamismuninum og svona . Við erum búnir að ná einni góðri æfingu og þetta er búið að vera flott hingað til , “ sagði Hólmar Örn sem spilar væntanlega sinn þrettánda landsleik í kvöld . Leikmannahópurinn er blanda af reynslumiklum mönnum , strákum úr 21 árs landsliðinu og leikmönnum sem hafa verið að banka á dyrnar hjá A-landsliðinu . Við hverjum má búast í þessum tveimur leikjum ? „ Þetta er góður gluggi fyrir marga til þess að sýna sig . Það sem maður sá frá yngri strákunum á æfingunni í gær var mjög flott og lofar góðu . Þetta er líka frábært tækifæri fyrir okkur sem höfum minna spilað að sýna okkur og sanna , “ sagði Hólmar Örn. Hólmar missti út heilt ár vegna meiðsla en þetta verður fyrsti A-landsleikur hans síðan í október 2018 . Hvernig lítur framhaldið út hjá honum ? „ Mér lýst mjög vel á knattspyrnu árið 2020 . Ég er kominn á gott ról og finn lítið fyrir þessu . Það er geggjað að vera kominn aftur í hópinn og vera partur af þessu . Þetta lítur bara vel út og nú þarf maður bara að láta af sér kveða , “ sagði Hólmar Örn en það má sjá viðtalið hér fyrir neðan . Leikur Íslands og Kanada hefst á miðnætti að íslenskum tíma eða klukkan fjögur að staðartíma í Los Angeles . Leikið er á Championship Soccer Stadium í Irvine . Íslenska liðið mætir svo El Salvador á sunnudag .